ভারতে গরুর দুধের চেয়ে মূত্রের দাম বেশি! | Dailyfulki
Home আন্তর্জাতিক ভারতে গরুর দুধের চেয়ে মূত্রের দাম বেশি!
ফুলকি ডেস্ক : গরুর দুধের চেয়ে মূত্রের দাম বেশি! কথাটা অনেকের কাছে আজব মনে হতে পারে? কিন্তু ঘটনাটি সত্যি। আর এই আজব সত্য ঘটনাটি ভারতের রাজস্থানের। সেখানে গোমূত্রের চাহিদা এতটাই বেশি যে দুধের চেয়ে বেশি দামে বিক্রি হচ্ছে। রাজ্যটির পাইকারী বাজারে দুধ লিটার প্রতি ১৫-৩০ টাকা এবং মূত্র লিটার প্রতি ২২-২৫ টাকা দরে বিক্রি হচ্ছে।
মঙ্গলবার (২৪ জুলাই) দ্য টাইমস অব ইন্ডিয়া’তে প্রকাশিত এক প্রতিবেদনে বলা হয়েছে, বাজারে গোমূত্রের ব্যাপক চাহিদা থাকায় ভাগ্য খুলছে পশুপালকদেরও।
প্রদেশের গোমূত্র বিক্রির পর থেকে ২০ বছর ধরে দুধ বিক্রি করে আসা জয়পুরের কৈলেশ গুজ্জরের উপার্জন ৩০% বেড়ে গেছে। মাটিতে পড়ার আগেই গোমূত্র সংগ্রহের জন্য তিনি সারারাত জেগে থাকেন।
তিনি বলেন, গরু আমাদের মা। তাই গোমূত্র সংগ্রহের জন্য সারারাত জেগে থাকতে আমার কিছুই মনে হয় না।
এদিকে জয়পুরের একটা গরুর খামার থেকে ইতিমধ্যে গোমূত্র কেনা শুরু করেছেন ওম প্রকাশ মীনা নামের এক দুধ বিক্রেতা। তিনি বলেন, আমি ৩০ থেকে ৫০ টাকা দরে এক লিটার গোমূত্র বিক্রি করি।
উদয়পুরে সরকার পরিচালিত কৃষি ও প্রযুক্তির বিষয়ক মহরন প্রতাপ বিশ্ববিদ্যালয় প্রতি মাসে জৈব কৃষি প্রকল্পে ৩০০-৫০০ লিটার গোমূত্র ব্যবহার করে। প্রতি মাসে তারা ১৫ থেকে ২০ রুপির গোমূত্র কেনে।
বিশ্ববিদ্যালয়টির উপাচার্য উমা শংকর বলেন, কৃষকদের বাড়তি আয়ের উৎস হয়ে উঠেছে গোমূত্র।
রাজস্থানের গোপালনমন্ত্রী ওটারাম দেবাসি বলেন, রাজ্য সরকার পরিচালিত দুই হাজার ৫৬২টি কেন্দ্রে প্রায় আট লাখ ৫৮ হাজার ৯৬০টি গরু আছে।
সংবাদটি ৩০৩০ বার পঠিত হয়েছে
তালেবানের সাথে যুদ্ধবিরতির ঘোষণা দিলেন আফগান প্রেসিডেন্ট